PATVIRTINTA

Šilalės Dariaus ir Girėno progimnazijos

direktoriaus 2022 m. sausio d

įsakymu Nr.Į1 (1.2)

**ŠILALĖS DARIAUS IR GIRĖNO PROGIMNAZIJOS 2022–2024 METŲ STRATEGINIS PLANAS**

**I. SKYRIUS**

**ĮVADAS**

Šilalės Dariaus ir Girėno progimnazijos (toliau – progimnazija) 2022–2024 m. strateginis planas (toliau – strateginis planas) – tai dokumentas, atspindintis progimnazijos viziją, misiją, filosofiją, apimantis strateginio plano tikslus, uždavinius, prioritetus, analizę ir numatantis finansavimo šaltinius.

Progimnazijos 2022–2024 m. strateginis veiklos planas parengtas, vadovaujantis Lietuvos Respublikos Švietimo įstatymu, Lietuvos Respublikos Vyriausybės 2002 m. birželio 6 d. nutarimu Nr. 827 patvirtinta Strateginio planavimo metodika, Valstybine švietimo 2013–2022 metų strategija (Lietuvos Respublikos Seimo 2013 m. gruodžio 23 d. nutarimu Nr. XII-745), Lietuvos Respublikos Švietimo ir mokslo ministerijos 2020-2022 m. strateginiu veiklos planu, patvirtintu Švietimo, mokslo ir sporto ministro 2020 m. vasario 6 d. įsakymu Nr. V- 163, Šilalės rajono savivaldybės strateginiu planu, patvirtintu Šilalės rajono savivaldybės tarybos 2019 m. kovo 28 d. sprendimu Nr. T1-66, 2015 m. išorinio vertinimo ataskaita, progimnazijos veiklos kokybės įsivertinimo ataskaitomis, progimnazijoje atliktais tyrimais, kitais teisiniais dokumentais bei progimnazijos tvarkomis, atsižvelgiant į progimnazijos tarybos ir bendruomenės narių siūlymus.

Strateginį planą rengė darbo grupė, patvirtinta Šilalės Dariaus ir Girėno progimnazijos direktoriaus 2020 m. lapkričio 4 d. įsakymu Nr. Į1-129(1.2). Rengiant planą buvo laikomasi viešumo, bendravimo ir bendradarbiavimo principų.

**II SKYRIUS**

**SITUACIJOS ANALIZĖ**

**Išorinės aplinkos analizė**

**Finansiniai ištekliai.**

Progimnazija finansuojama iš savivaldybės biudžeto ir Lietuvos Respublikos biudžeto skiriamų Mokymo lėšų. Progimnazija papildomai gauna lėšų už paslaugas, kurių kainas, įkainius ir tarifus nustato Šilalės rajono savivaldybės taryba (patalpų nuoma, mokestis už prailgintos darbo dienos grupės lankymą ir t.t.), vykdomus projektus (projektas „Kokybės krepšelis“, tarptautinė mainų programa Erasmus+ ir kt.) ir gauna paramą Lietuvos Respublikos labdaros ir paramos įstatymo nustatyta tvarka. Visi progimnazijos finansiniai ištekliai valdomi skaidriai, įstatymų numatyta tvarka. Teikiamos finansinės ataskaitos mokyklos bendruomenei visuotinių tėvų susirinkimų, tėvų komitetų susirinkimų, progimnazijos tarybos posėdžių metu. Skelbiami progimnazijos internetinėje svetainėje.

**Politiniai - teisiniai veiksniai.**

Progimnazija savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos socialinės paramos mokiniams įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Šilalės savivaldybės teisės aktais, Šilalės Dariaus ir Girėno progimnazijos nuostatais, veiklos tvarkomis ir direktoriaus įsakymais.

Lietuvos politiniame gyvenime vykstantys pokyčiai daro įtaką švietimo sistemai. Išaugus nedarbui, didėjant migracijai, vykstant Lietuvos mokyklų tinklo pertvarkai, mažėjant mokinių skaičiams, vyksta mokinių skaičiaus kaita mokyklose, mokyklos tapo progimnazijomis, o tai kelia grėsmę progimnazijos vidaus politikai, bendradarbiavimo ryšiams su socialiniais partneriais, mokytojų motyvacijai bei jų darbo krūviui. Įgyvendinus 2012-2015 m. Šilalės rajono mokyklų tinklo pertvarką, nuo 2012 m. rugsėjo 1 d. mokykla tapo progimnazija. Nuo 2020 m. rugsėjo 1 d. prie progimnazijos prijungtas Upynos skyrius, o nuo 2021 m. rugsėjo 1 d. Obelyno daugiafunkcis centras.

Nuo 2018 m. rugsėjo 1 d. įvestas etatinis mokytojų darbo apmokėjimas sudarė galimybę apmokėti mokytojams už papildomas veiklas ir atliekamus darbus.

**Ekonominiai veiksniai.**

Lietuvos ekonominių rodiklių perspektyva rodo, kad šalies ekonomika atsigauna, tačiau švietimui tenkanti biudžeto asignavimų dalis vis dar yra maža. Esama ekonominė situacija stabdo ilgalaikės pedagoginių darbuotojų darbo užmokesčio didinimo programos įgyvendinimą.

Mažėjantis mokinių skaičius rajone verčia toliau mažinti klasių komplektus, todėl mažėja mokytojų darbo krūvis, kartu ir darbo užmokestis. Dėl ekonominių priežasčių mokytojai dirba keliose mokyklose, tai riboja galimybes organizuoti edukacinius projektus, kurti bendrą progimnazijos gėrį. Mokymo lėšų pakanka progimnazijos ugdymo plano realizavimui, mokytojų kvalifikacijos kėlimui, valdymui ir pagalbos vaikui specialistų darbo užmokesčiui. Dėl nepakankamo finansavimo trūksta lėšų fiziniam progimnazijos gerbūvio įrengimui ir tvarkymui: pastatų modernizavimui ir pritaikymui specialiųjų poreikių vaikų ugdymui, teritorijos aptvėrimui, stadiono atnaujinimui, progimnazijos aplinkos sutvarkymui, poilsio ir vidaus bei lauko edukacinių erdvių įrengimui.

**Socialiniai veiksniai.**

Progimnazijos geografinė padėtis yra patogi rajono gyventojams, todėl tikėtina, kad ateityje mokinių skaičius neturėtų žymiai kisti.

Dėl mokyklų tinklo pertvarkos galimai didės pavežamų mokinių skaičius iš kaimo vietovių į progimnaziją. Glaudus bendradarbiavimas su Šilalės lopšeliu-darželiu „Žiogelis“ padeda užtikrinti sklandesnę priešmokyklinių grupių vaikų adaptaciją progimnazijoje.

# Technologiniai veiksniai.

Informacinės ir komunikacinės technologijos daro teigiamą įtaką mokyklos veiklai. Ugdymo procesas tampa vis labiau modernizuotas. Pasirengus renovacijos projektą ir gavus dalinį finansavimą buvo suremontuotas ir modernizuotas pradinių klasių pastato pirmasis korpusas. Dalyvavimas „Kokybės krepšelio“ programoje bei kituose europiniuose projektuose padėjo pagerinti progimnazijos materialinę bazę, ją modernizuoti, mokytojams atsirado galimybė paįvairinti ugdymo procesą. Naujoms informacinių komunikacinių technologijų priemonėms įsigyti naudojamos savivaldybės, projektų bei mokymo lėšos. Progimnazijoje visi kabinetai turi interneto prieigą, veikia WIFI.

Įgyvendindama projektą „Kokybės krepšelis“ progimnazija įsigyta modernios mokymo priemonės: 220 planšetinių kompiuterių, 20 dokumentų skaitytuvų kamerų, spausdintuvai, nešiojamieji kompiuteriai, įrengta 16 darbo vietų kompiuterinė klasė. Naujų technologijų įsigijimas sudaro galimybę mokytojams kūrybiškiau organizuoti ugdymo procesą, ugdymas tampa patrauklesnis.

Progimnazija naudoja elektroninį dienyną „TAMO“. Mokytojai yra išklausę kompiuterinio raštingumo kursus ir geba naudotis IKT. Naujos technologijos užtikrina greitą ir efektyvią informacijos paiešką, operatyvų susisiekimą su progimnazijos bendruomene. Progimnazijos interneto svetainėje talpinama progimnazijos bendruomenei aktuali informacija. Susirūpinimą kelia tai, kad dėl technologijų įtakos prastėja mokinių raštingumas. Mažėja mokinių domėjimasis grožine literatūra, fizinis aktyvumas.

**Edukaciniai veiksniai.**

Bendrieji ugdymo planai sudaro galimybę pritaikyti ugdymo turinį progimnazijos mokinių poreikiams tenkinti.

Ugdymo turinio įgyvendinimo tobulinimui mokytojai dalyvauja seminaruose, diskusijose, konferencijose, veda atviras pamokas, dalijasi seminaruose įgyta patirtimi, dalyvauja projektuose ir kt. Ugdymo kokybei gerinti įrengtos gamtamokslinės laboratorijos 1–4 ir 5–8 klasių mokiniams, gautos naujos priemonės pasaulio pažinimui mokyti, gamtos stebėjimams ir laboratoriniams tyrimams.

Švietimo kokybei gerinti 4 ir 8 klasių mokiniai dalyvauja Nacionaliniuose mokinių pasiekimų patikrinimuose. Mokinių pasiekti rezultatai leidžia įvertinti mokyklai mokinių pasiekimus, sužinoti mokyklos pasiekimų lygį rajone  ir šalies kontekste. Gauti rezultatai padeda progimnazijai įsivertinti teikiamą ugdymo kokybę ir numatyti tobulinimo galimybes. Nacionalinio mokinių pasiekimų patikrinimo (toliau – NMPP) rezultatai leidžia pamatyti kiekvieno vaiko mokymosi pasiekimų lygį, jo pasiekimų lygį klasės kontekste, jo kognityvinius gebėjimus. Mokinio tėvai turi galimybę supažinti su vaiko NMPP rezultatais.

LR Seimo 2012 m. gegužės 15 d. nutarimu patvirtinta Lietuvos pažangos strategija ,,Lietuva 2030“, kurioje remiamasi naujausiais Europos Sąjungos ir Lietuvos švietimo būklės duomenimis. Šiandieninei mokyklai būtina: teikti kokybišką ugdymą; užtikrinti mokymosi visą gyvenimą prioritetus; užtikrinti nuolatinį pedagogų ir vadovų tobulėjimą; tobulinti naujų ugdymo metodų ir informacinių komunikacinių technologijų naudojimą ugdymo procese; tobulinti įsivertinimo ir duomenų panaudojimo galimybes planavimo procese ir vadyboje.

Visi šie tikslai ir uždaviniai yra progimnazijos veiklos programose ir įgyvendinami, remiantis materialiniais ir žmogiškaisiais ištekliais, tačiau kai kurias sritis numatoma tobulinti ir tai atsispindi strateginiame plane.

**Vidinės aplinkos analizė**

# Organizacinė struktūra.

Šilalės Dariaus ir Girėno progimnazijos steigėjas – Šilalės rajono savivaldybės taryba. Progimnazijai vadovauja direktorius. Veiklą koordinuoja trys direktoriaus pavaduotojos ugdymui ir direktoriaus pavaduotojas ūkio ir administracijos reikalams.

Progimnazijos kolektyvą sudaro 76 mokytojai, 50 aptarnaujančio personalo darbuotojų, 21 administracijos ir pagalbos vaikui specialistas (logopedas, specialusis pedagogas, 3 socialiniai pedagogai, psichologas, 2 bibliotekininkai, mokytojo padėjėjai).

Progimnazijoje veikia savivaldos institucijos:

1. Progimnazijos taryba - aukščiausioji progimnazijos savivaldos institucija, telkia Progimnazijos mokinius, mokytojus, tėvus (globėjus, rūpintojus) ar kitus teisėtus mokinio atstovus, vietos bendruomenę demokratiniam Progimnazijos valdymui, padeda spręsti Progimnazijai aktualius klausimus, atstovauti teisėtiems Progimnazijos interesams.

2. Mokytojų taryba - nuolat veikianti Progimnazijos savivaldos institucija mokytojų profesiniams ir bendriesiems ugdymo klausimams spręsti.

3. Metodinė taryba - savivaldos institucija metodinei veiklai organizuoti. Ją sudaro metodinių
grupių pirmininkai.

4. Tėvų taryba ir klasių tėvų komitetai - Progimnazijos mokiniu tėvų ir kitu teisėtų mokinio atstovų savivaldos institucija.

5. Mokinių taryba - yra aukščiausia mokinių savivaldos institucija, atstovaujanti Progimnazijos mokinius.

Kitos Gimnazijoje veikiančios nuolatinės komisijos, grupės:

1. Darbo taryba - darbuotojams atstovaujantis organas, ginantis darbuotojų profesines, darbo, ekonomines ir socialines teises bei atstovaujantis jų interesus.

2. Vaiko gerovės komisija - rūpinasi, kad kuo anksčiau būtų aptinkami pavojai, susiję su vaikų saugumu, saugios ugdymosi aplinkos progimnazijoje kūrimu, vaikų atskirties mažinimu progimnazijoje. Analizuoja elgesio taisyklių pažeidimus, smurto, patyčių, žalingų įpročių, teisėtvarkos pažeidimo atvejus, teikia rekomendacijų mokytojams dėl ugdymo metodų ir darbo organizavimo su vaikais, kurių elgesys yra nepageidaujamas. Atlieka funkcijas, nustatytas LR vaiko minimalios ir vidutinės priežiūros įstatyme ir nagrinėja kitus su vaiko gerove susijusius klausimus.

3. Mokytojų ir pagalbos mokiniui specialistų (išskyrus psichologus) atestacijos komisija — atlieka numatytas nuostatuose funkcijas.

4. Vidaus veiklos kokybės įsivertinimo koordinacinė grupė — atlieka progimnazijos vidaus veiklos kokybės vertinimą, kurio tikslas yra kurti mokyklą kaip nuolat savo veiklos kokybę įsivertinančią ir tobulėjančią organizaciją.

**Šilalės Dariaus ir Girėno progimnazijos valdymo struktūra**



# Žmogiškieji ištekliai.

Progimnazijoje visi pedagoginiai darbuotojai turi aukštąjį išsilavinimą.

**Mokytojų kvalifikacija**

|  |
| --- |
| *Kvalifikacinė kategorija* |
| Mokytojo | Vyresniojo mokytojo | Mokytojo metodininko | Mokytojo eksperto |
| 14 | 26 | 33 | 3 |

**Mokytojų darbo stažas**

|  |  |  |  |  |
| --- | --- | --- | --- | --- |
| Nuo 5 iki10 | Nuo 10 iki15 | Nuo 15 iki 20 | Nuo 20 iki 25 | Nuo 25 ir daugiau |
| 6 | 7 | 8 | 9 | 42 |

Kiekvienais mokslo metais mokytojų skaičius progimnazijoje kinta nežymiai. Visi progimnazijoje dirbantys mokytojai turi mokytojo kvalifikaciją. Jaunų specialistų, dirbančių pedagoginį darbą iki 15 metų yra 7 pedagogai. Mokytojų kolektyvas brandus, turintis didelę pedagoginę patirtį. Didžiosios dalies mokytojų darbo stažas siekia virš 25 metų. Bet tai kartu yra ir numatoma progimnazijos problema, nes artimiausiu metu progimnazijoje gali atsirasti daugelio dalykų mokytojų stygius. Jau dabar trūksta pagalbos vaikui specialistų (logopedo, specialiojo pedagogo) ir nors antri metai skelbiama atranka į laisvas darbo vietas, nei vieno pasiūlymo negavome. Taip pat labai sunku rasti mokytojo padėjėjus turinčius bent minimalią pedagoginę praktiką.

# Mokinių ir klasių komplektų, grupių skaičius

|  |  |  |  |  |
| --- | --- | --- | --- | --- |
| Mokslo metai | 1–4 klasės | 5–8 klasės | Priešmokyklinio ugdymo grupės | Ikimokyklinio ugdymo grupės |
| Mokiniai | Klasių komplektai | Mokiniai | Klasių komplektai | Mokiniai | Grupės | Vaikai | Grupės |
| 2017–2018 | 369 | 17 | 395 | 15 | 97 | 4 |  |  |
| 2018–2019 | 387 | 18 | 389 | 15 | 113 | 5 |  |  |
| 2019–2020 | 411 | 19 | 362 | 14 | 96 | 5 |  |  |
| 2020–2021 | 425 | 25 | 391 | 15 | 94 | 5 | 19 | 2 |
| 2021–2022 | 447 | 27 | 412 | 17 | 109 | 5 | 34 | 3 |

Mokinių skaičius progimnazijoje per paskutiniuosius 2 metus didėjo. Progimnazijoje įsteigti du struktūriniai padaliniai: Upynos skyrius, vykdantis ikimokyklinio, priešmokyklinio ir pradinio ugdymo programas ir Obelyno daugiafunkcis centras, vykdantis ikimokyklinio, priešmokyklinio, pradinio ir pagrindinio I dalies ugdymo programas. Skyrių prijungimas prie progimnazijos pagrindinis veiksnys mokinių skaičiaus padidėjimui.

Progimnazijoje 1–8 klasėse mokinių skaičius stabilus, vyksta nedidelė natūrali kaita, kuri neturi įtakos formuojant klases, grupes. Mokinių skaičius progimnazijos 1–4 klasėse svyruoja nuo 18 iki 24 mokinių, o 5–8 klasėse – nuo 24 iki 30 mokinių. 2021–2022 mokslo metais yra suformuota viena klasė, kurioje mokosi 31 mokinys, kadangi į progimnaziją atvyko mokiniai prasidėjus mokslo metams. Progimnazijos Upynos skyriuje suformuoti 3 padinių klasių komplektai, iš jų vienas jungtinis 1–2 klasių komplektas. Progimnazijos Obelyno daugiafunkciame centre 2 jungtiniai pradinių klasių komplektai ir 2 jungtiniai pagrindinio ugdymo pirmos pakopos koncentre komplektai. Progimnazijos skyriuose visose klasėse/jungtinėse klasėse mokinių skaičius 8 ir daugiau.

Vidutinis mokinių skaičius 2021–2022 m. m. 1 – 4 klasėse yra 20,68 mokinio, 5 – 8 klasėse – 26,13 mokinio. Progimnazijos skyriuose visose klasėse/jungtinėse klasėse mokinių skaičius yra 8 ir daugiau.

#  Vadovaujantis 2021 m. gruodžio 22 d. Lietuvos Respublikos Vyriausybės nutarimu Nr. 1110 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ nuo 2022 m. rugsėjo 1 d. negalės būti jungtinių 5–8 klasių Obelyno daugiafunkciame centre. Panaikinus jungtines klases Obelyno daugiafunkciame centre mokiniai bus mokomi progimnazijoje. Bendras mokinių skaičius išliks tas pats, o komplektų skaičiaus tai taip pat nesikeis.

# Mokinių pasiekimai.

|  |  |  |
| --- | --- | --- |
| Mokslo metai | 1–4 klasės | 5-8 klasės |
| Aukštesnysis mokymosi lygis | Nepatenkinamas mokymosi lygis | Puikiai  | Labai gerai  | Nepatenkinamai  |
| 2017–2018 | 86 | 3 | 4 | 20  | 7 |
| 2018–2019 | 99 | 5 | 3 | 27 | 30 |
| 2019–2020 | 117 | 2 | 5 | 18 | 21 |
| 2020–2021 | 103 | 3 | 7 | 26 | 23 |

Pastaruosius ketverius mokslo metus progimnazijoje 27 proc. pradinių klasių mokiniai mokosi aukštesniuoju mokymosi lygiu, padidėjo dalis 5-8 klasių mokinių, kurie mokosi puikiai ir labai gerai (padidėjo po 0,2 - 0,4 proc.) ir 1,2 proc. sumažėjo mokinių, kurie mokosi nepatenkinamai. Mokinių ugdymo(-si) rezultatams didelę įtaką turėjo paskelbtas karantinas ir ugdymo proceso organizavimas nuotoliniu būdu.

# Mokinių lankomumas

|  |  |  |
| --- | --- | --- |
| Mokslo metai | 1–4 klasės | 5–8 klasės |
| Praleistos pamokos | Iš jų nepateisintos praleistos pamokos  | Praleistos pamokos | Iš jų nepateisintos praleistos pamokos  |
| 2017–2018 | 17752 | 225 | 31524 | 4554 |
| 2018–2019 | 15684 | 8 | 32653 | 6491 |
| 2019–2020 | 9772 | 112 | 19400 | 5936 |
| 2020–2021 | 14810 | 267 | 17023 | 10150 |

Per paskutiniuosius 3 metus labai ženkliai padidėjo praleistų pamokų skaičius, o tai įtakojo pasikeitusi mokinių praleistų pamokų pateisinimo tvarka ir paskelbtas karantinas. Dėl COVID -19 ligos labai padidėjo dėl ligos praleistų pamokų skaičius ir skaičiuojant bendrą vidurkį, padidėjo vienam mokiniui tenkančių nepateisintų pamokų skaičius. Geriausiai pamokas lankančios klasės yra skatinamos ir apdovanojamos edukacinėmis kelionėmis, progimnazijos padėkos raštu.

**Mokiniai, turintys specialiųjų ugdymosi poreikių**

|  |  |  |
| --- | --- | --- |
| Mokslo metai | Mokinių turinčių specialiųjų ugdymosi poreikių, skaičius | Ugdymosi poreikiai |
| IUG | PUG | 1-4 klasės | 5-8 klasės | Dideli ir labai dideli  | Vidutiniai  | Nedideli  |
| 2017–2018 | 0 | 0 | 5 | 11 | 0 | 15 | 1 |
| 2018–2019 | 0 | 2 | 6 | 13 | 3 | 16 | 2 |
| 2019–2020 | 0 | 3 | 15 | 11 | 3 | 21 | 5 |
| 2020–2021 | 1 | 2 | 19 | 17 | 8 | 26 | 5 |
| 2021–2022 | 1 | 2 | 19 | 22 | 14 | 31 | 3 |

Vertinant mokinių, turinčių specialiųjų ugdymosi poreikių, kaitą progimnazijoje, pastebima, kad kiekvienais metais jų bendras skaičius didėja. Didžiajai daliai mokinių turinčių specialiųjų poreikių užtikrinama pagalbos mokiniui specialistų ir mokytojų padėjėjų pagalba.

Prognozuojama, kad progimnazijoje atsiras poreikis didinti pagalbos mokiniui specialistų ir mokytojų padėjėjų skaičių, nes būtina pasiruošti įtraukiojo ugdymo pokyčiams nuo 2024 metų.

# Planavimas.

 Progimnazijoje yra susitarta dėl planavimo struktūros ir planavimo formų. Siekiant dermės tarp įvairių planų tikslų ir uždavinių, planai tarpusavyje yra derinami. Planavimo formos ir procedūros nuolat tobulinamos, siekiant kuo didesnio visos progimnazijos bendruomenės veiklos efektyvumo bendradarbiaujant.

Progimnazijoje yra rengiamas strateginis planas, metinis progimnazijos veiklos planas, progimnazijos ugdymo planas, metodinių grupių metiniai veiklos planai, metodinės tarybos planas, mokomųjų dalykų ilgalaikiai metų planai, klasių vadovų veiklos planai, neformaliojo vaikų švietimo būrelių veiklos planai.

Planams rengti sudaromos darbo grupės, o pasiūlymai ir idėjos planams teikiami metodinių grupių susirinkimų ir pasitarimų metu.

Strateginiams tikslams ir uždaviniams įgyvendinti kasmet rengiamas metinis veiklos planas. Plane numatomos per metus vykdomos priemonės. Kasmet atliekama tų metų progimnazijos veiklos stebėsena ir analizė, įsivertinimas ir strateginių nuostatų koregavimas, nustatomi prioritetai.

Finansinę-ūkinę veiklą progimnazija planuoja rengdama mokymo lėšų, aplinkos, specialiųjų lėšų programų sąmatas.

**Vidinės progimnazijos veiklos sričių analizė**

|  |  |  |
| --- | --- | --- |
| 2018–2019 m. m. | 2019–2020 m. m. | 2020–2021 m. m. |
| **Tobulintinos veiklos rodiklio numeris/pavadinimas** |
| 4.2.1. Veikimas kartu | 3.1.2. Pastatas ir jo aplinka | 3.2.1. Mokymasis ne mokykloje |
| Atlikus platųjį įsivertinimą, progimnazijos bendruomenės nutarimu teminiam įsivertinimui buvo pasirinktas rodiklis 4.2.1. „Veikimas kartu“, patekęs prie žemesniųjų verčių, jo įvertė 2,5. Atlikus teminį įsivertinimą, buvo padarytos išvados ir parengtos rekomendacijos rodikliui tobulinti. 2018–2019 m. m. rodiklio 4.2.1. „Veikimas kartu“ įvertė pakilo iki 2,7, 2019–2020 m. m. rodiklio 4.2.1. „Veikimas kartu“ įvertė liko stabili 2,7. 2020–2021 m. m. rodiklio įvertė pakilo iki 2,9.  | Atlikus platųjį įsivertinimą, progimnazijos bendruomenės nutarimu teminiam įsivertinimui buvo pasirinktas rodiklis 3.1.2. „Pastatas ir jo aplinka“, patekęs prie žemesniųjų verčių, jo įvertė 2,5. Atlikus teminį įsivertinimą, buvo padarytos išvados ir parengtos rekomendacijos rodikliui tobulinti. 2019–2020 m. m. rodiklio 3.1.2. „Pastatas ir jo aplinka“ įvertė pakilo iki 2,6. 2020–2021 m.m. jo įvertė pakilo iki 2,8. | Atlikus platųjį įsivertinimą, progimnazijos bendruomenės nutarimu teminiam įsivertinimui buvo pasirinktas rodiklis 3.2.1. „Mokymasis ne mokykloje“, patekęs prie žemesniųjų verčių, jo įvertė 2,7. Atlikus teminį įsivertinimą, buvo padarytos išvados ir parengtos rekomendacijos rodikliui tobulinti. 2020–2021 m. m. rodiklio 3.2.1. „Mokymasis ne mokykloje“ įvertė pakilo iki 2,9. |

**SSGG analizė**

|  |  |
| --- | --- |
| **Stiprybės**  | **Silpnybės** |
| * Ugdymas mokyklos gyvenimu – santykiais ir mokinių savijauta
* Vertinimas ugdant – vertinimo kriterijų aiškumas.
* Kompetentingas, bendruomeniškas ir besimokantis mokytojų kolektyvas.
* Orientavimasis į mokinių poreikius.
* Ugdymo(-si) organizavimas.
* Mokymosi lūkesčiai ir mokinių skatinimas – tikėjimas mokinio galiomis, mokymosi įprasminimas.
* Dėmesys sveikos gyvensenos propagavimui.
* Mokiniai yra nuolatiniai įvairių konkursų, olimpiadų, varžybų dalyviai ir nugalėtojai.
* Vertybių puoselėjimas.
* Galimybė tobulėti, naudotis informacinėmis technologijomis.
 | * Diferencijavimas ir individualizavimas.
* Individualios pažangos matavimas.
* Mokinių nenoras dalyvauti mokyklos socialinėje ir visuomeninėje veikloje.
* Mokymasis – savivaldumas mokantis.
* Veikimas kartu.
* Mokinių lankomumas
* Blogėjanti mokinių savijauta.
* Sporto aikštynas.
 |
| Galimybės | Grėsmės |
| * Mokėjimo mokytis kompetencijos ugdymo tobulinimas.
* Socialinių emocinių įgūdžių ugdymo programos įgyvendinimas.
* Formaliojo ir neformaliojo ugdymo sąsajų užtikrinimas.
* Edukacinių erdvių pritaikymas kūrybiškam mokymuisi.
* Pageidaujamo mokinių elgesio skatinimas, bendravimo kultūros, socialinių įgūdžių ugdymas, labiau pasitelkiant tėvus.
* Dalyvavimas šalies, tarptautinių, savivaldybės fondų remiamuose projektuose.
* Progimnazijos savivaldos institucijų veiklos efektyvinimas.
* Gerosios patirties sklaida ir bendradarbiavimas.
* Pasidalytosios lyderystės stiprinimas.
 | * Mokytojų amžius.
* SUP mokinių ir disfunkcinių šeimų skaičiaus didėjimas.
* Visuomenės nuostatos atsispindi mokinių bendravimo kultūroje, konfliktų sprendimo būduose, patyčių atvejuose.
* Socialinių skirtumų tarp mokinių

didėjimas.* Pagalbos vaikui specialistų trūkumas
* Mokinių priklausomybė nuo IT.
* Neatsakingas dalies mokinių ir tėvų požiūris į mokymosi ir elgesio mokykloje pozityvų pokytį.
* Informacinių technologijų gausos sukeliami neigiami padariniai: raštingumo įgūdžių prastėjimas, kritinio mąstymo nebuvimas, realybės iškraipymas.
 |

**III SKYRIUS**

**STRATEGINĖS KRYPTYS**

Atsižvengiant į vidaus ir išorės veiksnius, atlikus SSGG analizę, atlikus bendruomenės apklausą buvo nustatytos strateginės kryptys, leisiančios užtikrinti progimnazijos mokinių ugdymo(si) kokybinius pokyčius 2022–2024 metais. Būtina:

1. Sutelkti progimnazijos bendruomenės narių pastangas mokymo ir mokymosi kokybės gerinimui, ypatingą dėmesį skiriant mokinių mokymosi motyvacijai, mokėjimui mokytis, mokymuisi bendradarbiaujant, kiekvieno mokinio individualios mokymosi pažangos identifikavimui bei analizavimui, mokytojo ir mokinio dialogui, edukacinių erdvių kūrimui ir esamų edukacinių erdvių efektyviam panaudojimui siekiant asmenybės ūgties, atskleidžiant ir ugdant kiekvieno mokinio gebėjimus.
2. Skatinti mokytojų bendradarbiavimą įgyvendinant ugdymo turinį, ji individualizuojant, diferencijuojant, pritaikant gabių mokinių ugdymui, gerinant pamokos vadybą, klasės valdymą bei pamokos struktūrą, ieškant naujų ugdymo formų ir metodų.
3. Užtikrinti mokiniams veiksmingą pedagoginę, psichologinę, socialinę, savijautos gerinimo pagalbą.
4. Mokiniams, turintiems specialiųjų ugdymosi poreikių, sudaryti palankias sąlygas ugdytis pagal jų poreikius ir galimybes progimnazijoje, užtikrinant švietimo pagalbą, lygias galimybes ir ugdymosi prieinamumą.
5. Progimnazijos strateginį valdymą nukreipti bendruomenės narių bendruomeniškumo ir lyderystės įgalinimui, užtikrinti veiksmingą intelektualinių ir materialinių progimnazijos išteklių tobulinimą.

**IV SKYRIUS**

**PROGIMNAZIJOS VEIKLOS STRATEGIJA**

***Vizija***

Moderni, besimokanti, demokratiška, pagarba ir pasitikėjimu grindžianti savo veiklą bendruomenė, kiekvieną mokinį ugdanti sėkmei.

***Misija***

Ugdyti kritiškai mąstantį, kūrybingą žmogų,  prisitaikantį besikeičiančioje visuomenėje, gebantį ugdymosi aplinkoje naudoti(s) informacinėmis technologijomis, gerbiantį ir puoselėjantį bendražmogiškas vertybes. Kurti saugią, jaukią ir inovatyvią mokyklos aplinką bei mikroklimatą.

***Filosofija***

„Viską ką tenka daryti, mes išmokstame darydami“. ( Aristotelis)

***Prioritetai***

1. Kokybiškas ugdymas(-is). Pagalbos mokiniui stiprinimas.

2. Lyderystės skatinimas, remiantis partneryste tarp tėvų, mokinių ir mokytojų.

3. Bendravimo ir bendradarbiavimo stiprinimas, kuriant progimnazijos savitumą.

**V SKYRIUS**

**PROGIMNAZIJOS STRATEGINIAI TIKSLAI IR JŲ ĮGYVENDINIMO KRYPTYS**

*Prioriteto įgyvendinimo planas.*

1. **Prioritetas.** *Kokybiškas ugdymas(si).* *Pagalbos mokiniui stiprinimas*
	1. **Tikslas.** *Siekti kiekvieno mokinio ūgties, ugdymą(si) orientuojant į sėkmę.*
		1. **Uždavinys.** *Išsiaiškinti mokinių ugdymo(si) poreikius ir prireikus suteikti tinkamą pagalbą.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Mokinio individualiospažangos ir stebėjimosistemos tobulinimas | 2022–2024 | Žmogiškieji ištekliai | Administracija, metodinė taryba | Atnaujintas mokinio individualiospažangos ir stebėjimo aprašas.Vadovaujantis aprašu, sudaromas ilgalaikis metų, klasės vadovų veiklos planai.Sudarytos didesnės galimybės kiekvieno mokinio sėkmei. |
| Mokinių mokymosisėkmės stebėjimas iranalizavimas, pereinant išpradinio ugdymo pakopos įpagrindinio ugdymo pakopąbei keičiant ugdymoinstituciją | 2022–2024 | Žmogiškieji ištekliai | Administracija, penktų klasių vadovai ir dalykų mokytojai | Ne mažiau kaip 85 proc. mokinių(penktokų bei naujai atvykusių įaukštesnes klases) savo adaptacijąįvardins kaip sėkmingą ir itinsėkmingą |
| Mokinių, turinčių mokymosisunkumų, ir mokytojų bei pagalbos mokiniui specialistų dialogas, padedant išsikelti mokymosi tikslus, analizuoti savo pasiekimus ir ugdytis savistabą | 2022–2024 | Žmogiškieji ištekliai | Administracija, Dalykų mokytojai, klasių vadovai, pagalbos vaikui specialistai | Ne mažiau kaip 70 proc. pamokųužduočių bus pritaikytos, individualizuotos irdiferencijuotos, atsižvelgiant įkiekvieno mokinio gebėjimus,poreikius ir galimybes. |
| Dalykinių konsultacijųorganizavimas ugdymospragoms šalinti | 2022–2024 | Žmogiškieji ištekliai | Administracija, Dalykų mokytojai, klasių vadovai, metodinė taryba | Ne mažiau kaip 70 proc. mokinių, kuriemsreikalinga mokymosi pagalba, lankysdalykines konsultacijas |
| Pamokų lankomumo gerinimas | 2022–2024 | Žmogiškieji ištekliai | Administracija, Vaiko gerovės komisija, klasių vadovai | 10 proc. sumažėjo nepateisintų pamokų skaičius, pagerėjo mokinių pasiekimai.Kasmet išrenkama geriausiai lankanti pamokas klasėir motyvuojama pasirinktu edukacinių renginių. |
| Dalyvavimas Nacionaliniame mokinių pasiekimų patikrinime (NMPP)  | 2022–2024 | Žmogiškieji ištekliai, | Administracija, dalykų mokytojai | Progimnazijos mokinių NMPP rezultatai bus aukštesni už rajono mokyklų rezultato vidurkį.Atliekamos rezultatų analizės, organizuojamiaptarimai su mokiniais ir tėvais, priimami nutarimai metodinėse grupėse. |
| Organizuoti mokiniams individualias, grupines konsultacijas. | 2022–2024 | Žmogiškieji ištekliai,Progimnazijos lėšos | Dalykų mokytojai, kuruojantys administracijos pavaduotojos | Mokinių, padariusių individualią dalykinę pažangą, skaičius didėja 10 proc.  |

**1.1.2 uždavinys.** *Tobulinti pamoką tradicinėje ir netradicinėje aplinkoje; mokymo(-si) procesą grįsti praktiniu tyrinėjimu, asmeninės mokinio pažangos stebėjimu ir lyderystės skatinimu.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Pamokos reikalavimų atitikties stebėsena | 2022–2024 | Žmogiškieji ištekliai„Kokybės krepšelio“ lėšos. | Direktorius, pavaduotojos ugdymui | Konsultuojami mokytojai, jiems teikiama pagalba. Mokytojai tobulina savo gebėjimus organizuoti ir planuoti pamoką pagal šiuolaikinės pamokos reikalavimus.Vyksta pamokų aptarimai (individualūs ir metodinėse grupėse), perimama geroji darbo patirtis. |
| Ugdymo turinio individualizavimas ir diferencijavimas, pasitelkiant kuo įvairesnius mokymo būdus, formas, stilius, edukacines aplinkas | 2022–2024 | Žmogiškieji ištekliai, „Kokybės krepšelio“ lėšos. | Pradinių klasių ir dalykų mokytojai | Ugdymo turinio apimtis, metodai, reikalavimai mokymo pasiekimams pritaikomi, atsižvelgiant į mokinių grupes ir kiekvieno mokinio gebėjimus. Ne mažiau 80% mokytojų pamokose pritaiko skirtingas užduotis ir veiklas skirtingų gebėjimų mokiniams ar jų grupėms.Mokiniai gali pasirinkti veiklas pagal savo galimybes, dirba poromis arba mažose grupėse.Mokiniai mokomi įsivertinti ir įvertinti kitų darbo rezultatus.Diferencijuojami namų darbai. |
| Atvirų ir integruotų pamokų,vedimas, projektų vykdymas netradicinėse aplinkose | 2022–2024 | Žmogiškieji ištekliai„Kokybės krepšelio“ lėšos. | Pradinių klasių ir dalykų mokytojai | Mokslo metų eigoje kiekvienas mokytojas veda ne mažiau kaip 2 atviras pamokos. Ne mažiau 80% mokytojų bendradarbiauja ir ilgalaikiuose planuose kasmet numato dalykų integraciją. Kiekvienas mokytojas praveda nemažiau kaip 2 pamokas netradicinėje aplinkoje per mokslo metus. |
| Pamokų, skirtų eksperimentiniams ir praktiniams įgūdžiams stiprinti, organizavimas | 2022–2024 | Žmogiškieji ištekliai | Administracija, mokytojai | Bent 20-30 proc. pamokų vedama gamtos mokslų laboratorijose, gamtoje ir kitose tam pritaikytose aplinkose.  |
| Mokinių asmeninės pažangos ir pasiekimų vertinimo sistemos tobulinimas | 2022–2024 | Žmogiškieji ištekliai | Administracija, mokytojai | Stebima, fiksuojama ir aptariama trišaliuose susitikimuose, sudaromas veiksmų planas asmeninei mokinių pažangai gerinti.  |
| Seminaro ,,Individualios mokinio pažangos stebėjimas“ organizavimas | 2022 | Žmogiškieji ištekliai, Kvalifikacijos lėšos | Administracija, Metodinė taryba | Įgytos žinios padeda mokytojo profesinės veiklos tobulinimui.Mokytojai patobulina kompetencijas ugdymo procesoindividualizavimo ir diferencijavimo klausimais, organizuojant individualų mokinio pažangos stebėjimą. |
| Mokinių pasitikėjimo savo jėgomis stiprinimas ir lyderystės skatinimas įvairiose pamokos veiklose | 2022–2024 | Žmogiškieji ištekliai, | Dalykų mokytojai | Mokytojai taiko aktyviuosius, patyriminio ugdymo metodus pamokose, sudaro galimybę plėtoti mokinių lyderystę. |

1. **Prioritetas.** *Lyderystės skatinimas, remiantis partneryste tarp tėvų, mokinių ir mokytojų.*
	1. **Tikslas.** *Skatinti progimnazijos bendruomenės veiklą ir plėtoti lyderystės gebėjimus.*
		1. **Uždavinys.** *Siekti aktyvesnio progimnazijos ir tėvų bendradarbiavimo.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Bendrų ir individualiųsusitikimų su tėvais organizavimas.  | 2022–2024 | Žmogiškieji ištekliai | Administracija Dalykų mokytojai, klasių vadovai | Tinkamas tėvų informavimas ir bendri susitarimai lemia daugelio bendruomenės narių gerą savijautą ir saugumą. Organizuojami ne mažiau kaip trys susitikimai su tėvais per mokslo metus. Nemažiau kaip 60 proc. tėvų įsitraukia į progimnazijos veiklas. |
| Efektyvus tėvų švietimas, veiklos susijusios su tėvų švietimu | 2022–2024 | Žmogiškieji ištekliai | Administracija, klasių vadovai, dalykų mokytojai, progimnazijos taryba | Bent 2 kartus per metus organizuojamos paskaitos mokinių tėvams aktualiais klausimais. Tėvų švietimas pagilina pedagogines žinias, padeda spręsti kylančias problemas tarp šeimų irprogimnazijos. |
| Tėvų įtraukimas į netradicinių dienų veiklas, mokinių profesinį informavimą | 2022–2024 | Žmogiškieji ištekliai | Administracija, Klasių vadovai, dalykų mokytojai, progimnazijos taryba | Ne mažiau 60 proc. tėvų lankosi ir dalyvauja atvirose ugdymo(-si) veiklose. Jie artimiau susipažįsta su edukacine įstaigos aplinka, supranta, kad tikslingam vaikų ugdymui(-si) reikia daugybės kokybiškų priemonių, suvokia ugdymo(-si) svarbą.  |

**2.1.2 uždavinys.** *Skatinti mokinių savanorišką, visuomeninę veiklą ir plėtoti lyderystės gebėjimus.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Progimnazijos Mokinių tarybos aktyvinimas. | 2022–2024 | Žmogiškieji ištekliai | Administracija,Mokinių taryba | Organizuojami bent vieni lyderystės mokymai progimnazijos Mokiniųtarybos nariams per metus.Mokinių tarybos nariai teikia pasiūlymus ir inicijuoja pokyčiusProgimnazijoje. Kasmet pateikiamos 1-2 iniciatyvos progimnazijosedukacinių erdvių, kultūros ir tradicijų tobulinimui. Mokinių taryba organizuoja nemažiau kaip 3 renginius, akcijas ar kitas iniciatyvas per vienerius mokslo metus.Sustiprėja mokinių savivalda, mokiniai ugdosi lyderio savybes. |
| Mokinių savivaldos veiklos skatinimas, mokinių lyderių auginimas | 2022–2024 | Žmogiškieji ištekliai | Administracija, dalykų mokytojai, klasių vadovai  | Mokiniai dalyvauja darbo grupių veikloje ir teikia savo siūlymus, formuojant progimnazijos švietimo politiką.Organizuojama kasmetinė edukacinė išvyka mokinių savivaldos nariams. Mokiniai įtraukiami į renginių planavimą ir organizavimą. |
| Veiklų „Mokinys – mokiniui“organizavimas | 2022–2024 | Žmogiškieji ištekliai | Administracija,dalykų mokytojai | Baigiamosios klasės mokiniai parengia bent 1–2 projektus ir juos pristato klasės draugams bei žemesnių klasių mokiniams. Mokiniai veda pamokas žemesniųjų klasių mokiniams. Padėdami vieni kitiems, pasidalindami žiniomis, mokiniai ugdosi lyderio savybes. |
| Mokinių skatinimo dalyvauti organizuojamuose renginiuose, olimpiadose, konkursuose, projektuose ir kt. tobulinimas | 2022–2024 | Žmogiškieji ištekliai | Direktorius, pavaduotojos ugdymui, dalykų mokytojai, metodinė taryba | Kiekvienais metais bent 5 proc. didėja dalyvaujančių mokinių skaičius neformalioje veikloje. 95 proc. mokinių įtraukiami į mokyklos renginius ir nepamokines veiklas.Padaugėja mokinių, dalyvaujančių olimpiadose, sustiprėja mokinių savivertė, pasitikėjimas savo jėgomis.Mokiniai ugdosi lyderio savybes, mokosi bendradarbiaujant. |

**3.Prioritetas.** *Bendravimo ir bendradarbiavimo stiprinimas, kuriant progimnazijos savitumą.*

* 1. **Tikslas.** *Ugdyti visų progimnazijos narių bendruomeniškumą, gerinant progimnazijos atmosferą bei įvaizdį.*
		1. **Uždavinys** *Plėtoti progimnazijos bendruomenės kultūros, tradicijų ir vertybinių nuostatų formavimo veiklą.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Esamų tradicijų, atspindinčiųprogimnazijos savitumą, puoselėjimas ir naujų kūrimas | 2022–2024 | Žmogiškieji ištekliai | Visa bendruomenė | Organizuojami kasmetiniai tradiciniai renginiai,bendruomenės šventės, išvykos, susitikimai, kuriantys progimnazijos savitumą.Organizuojamas glaudus bendradarbiavimas su progimnazijos Upynos skyriumi ir Obelyno daugiafunkciniu centru.Ne mažiau kaip 60 proc. bendruomenėsnarių dalyvauja progimnazijosrenginiuose |
| Bendradarbiavimas su socialiniais partneriais rajono, respublikos, tarptautiniu lygmeniu | 2022–2024 | Žmogiškieji ištekliai | Administracija, mokytojai, švietimo pagalbos specialistai | Suorganizuoti 1-2 susitikimai (metodiniai užsiėmimai, dalijimasis gerąją patirtimi) per metus su socialiniais partneriais.Toliau vykdomi respublikiniai ir tarptautiniai projektai.Bendruomenės nariai įgyja patirties. |
| Mokinių kūrybiškumo bei bendrųjųkompetencijų ugdymas ir lyderystės skatinimas neformaliojo vaikų švietimo veiklose | 2022–2024 | Žmogiškieji ištekliai | Administracija, mokiniųtaryba, būrelių vadovai | Neformaliojo vaikų švietimo pasiūla atitinka paklausą.NŠ veiklos ugdo lyderius. Nemažiau kaip 60 proc. progimnazijos mokinių lanko po vieną ar daugiau būrelių progimnazijoje. |

**3.1.2 uždavinys.** *Kurti pagarbius, partneryste paremtus santykius ugdymo įstaigoje.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Mokinių bendravimas irbendradarbiavimas klasėje per neformalią veiklą | 2022–2024 | Žmogiškieji ištekliai | Klasių vadovai | Vykdomos socialinio emocinio ugdymo programos. Gerėja klasės mikroklimatas, vaikų saugumas irsavijauta progimnazijoje. |
| Kiekvienais metais organizuojami seminarai ir mokymai progimnazijos mokytojams bendravimo ir bendradarbiavimo kompetencijų tobulinimo temomis | 2022–2024 | Žmogiškieji ištekliai | Direktorius, direktoriaus pavaduotojos ugdymui | Mokytojai geba tinkamai spręsti sudėtingas situacijas, užmezga ir palaiko kontaktą su progimnazijos bendruomene, formuoja teigiamąpožiūrį į pokyčius. |
| Mokytojų ir tėvų sutelkimas, skatinant kultūringą mokinio elgesį ir puoselėjant kiekvieno vaiko dvasinį komfortą | 2022–2024 | Žmogiškieji ištekliai | Administracija, Tėvų taryba | Suorganizuota per mokslo metus bent 1 paskaita, kurioje tėvai informuojami apie vaiko raidos ypatumus, galias ir sunkumus.Suorganizuoti per mokslo metus bent 2 klasės vadovų individualūs susitikimai su tėvais. |
| Veiklų, skatinančiųdraugiškumą, toleranciją irpagarbą vienų kitiems,organizavimas | 2022–2024 | Žmogiškieji ištekliai | Administracija, pagalbos vaikui specialistai,Klasių vadovai | Organizuojamuose ir vykdomuoserenginiuose dalyvaus 95 proc. mokinių.Klasėje nebus nepritapusių mokinių |
| Nuoseklus socialinių emociniųugdymo programų tęsimas | 2022–2024 | Žmogiškieji ištekliai | Administracija, pagalbos vaikui specialistai,Klasių vadovai | Visos klasės nuosekliai tęsia ir įgyvendina socialinio emocinio ugdymo programas ir sistemingai veda užsiėmimus.Ne mažiau kaip 5 proc. kasmet mažėspatyčių atvejų skaičius.Visi progimnazijos mokytojai, įgyvendinantis programą, dalyvauja mokymuose.Sudaryta galimybė mokytis vieniems iš kitų. |

**3.1.3.** *Gerinti progimnazijos įvaizdį, atnaujinant aplinkas.*

|  |  |  |  |  |
| --- | --- | --- | --- | --- |
| Priemonės  | Terminas  | Lėšų poreikis ir šaltiniai  | Vykdytojai ir partneriai  | Laukiamas rezultatas  |
| Investicinio ir techninio projektų parengimas pagrindinio pastato ir teritorijos rekonstravimui ir sutvarkymui. | 2022–2024 | Žmogiškieji ištekliai, savivaldybės lėšos | Administracija,Savivaldybės administracija | Parengtas pagrindinio pastato ir teritorijos rekonstravimo ir sutvarkymo investicinis ir techninis projektai. Gavus finansavimą ir atlikus rekonstrukciją pastatas ir teritorija atitinka higienos ir saugos reikalavimus. |
| Edukacinio kiemelio atnaujinimas. Vykdant šią priemonę svarbu užtikrinti kokybišką mokinių ugdymą(si) bei poilsį pertraukų metu. | 2022–2024 | Žmogiškieji ištekliai | Direktorius, pavaduotojos ugdymui,mokytojai | Stiprinant Progimnazijos bendruomenės sveikos gyvensenos, aktyvaus judėjimo poreikius praplėstas ir sutvarkyta Progimnazijos vidiniame kiemelyje esanti lauko klasė. Išaugs galimybė mokiniams daugiau laiko praleisti gryname ore, išaugs pamokų netradicinėse erdvėse skaičius.  |
| Ugdymas netradicinėse erdvėse (mokyklos pastate, teritorijoje, už mokyklos ribų). „Klasė be sienų“. | 2022–2024 | Žmogiškieji ištekliai | Administracijamokytojaispecialistai | Mokymasis „kitose“ erdvėse skatins mokinių aktyvumą ir kūrybiškumą. Mokytojai organizuos bent po 4 veiklas per metus, netradicinėse erdvėse. |
| Interaktyvaus mokymo(-si) aplinka | 2022–2024 | Žmogiškieji ištekliai„Kokybės krepšelio“ projekto lėšos | Administracijamokytojaispecialistai | Mokomuosiuose kabinetuose įrengti interaktyvūs ekranai su programine įranga, aprūpinti kopijavimo, spausdinimo priemonėmis, dokumentų skaitytuvų kameromis.  |
| Mokiniai – aplinkos kūrėjai ir gražintojai. | 2022–2024 | Žmogiškieji ištekliai | Administracijamokytojaidarbuotojai | Organizuojami konkursai, akcijos, talkos kurių metu mokiniai ir mokinių tėvai įtraukiami į aplinkos grąžinimą.Organizuojama bent po vieną akciją kasmet kuriant ir gražinant progimnazijos erdves. |

**VI SKYRIUS**

# STRATEGINIO PLANO ĮGYVENDINIMAS, STEBĖSENA IR PRIEŽIŪRA

Šiam strateginiam planui įgyvendinti būtina, kad visa bendruomenė žinotų strateginio plano tikslus bei uždavinius ir aktyviai dalyvautų šio plano įgyvendinime, prisiimdami atsakomybę už kasmet įgyvendinamas konkrečias veiklas. Įgyvendinant šį planą, tikimasi, kad plėtosis tvarios bei pasidalytosios lyderystės principai, bus formuojamas teigiamas progimnazijos įvaizdis ir pagarba jai, progimnazija bus atvira naujovėms ir idėjoms. Strateginio plano įgyvendinimo stebėsena vykdo strateginio plano priežiūros grupė, patvirtinta progimnazijos direktoriaus įsakymu. Pasibaigus kalendoriniams metams progimnazijos bendruomenės savivaldos grupėse analizuojami plano pasirinktos programos įgyvendinimo kriterijai ir pritariama plano įgyvendinimo rezultatams. Administracija užtikrina, kad progimnazijos strateginis planas derėtų su kitais progimnazijoje esančiais planais: ugdymo planu, metine veiklos programa, veiklos planais ir pan. Stebėsenos duomenys fiksuojami strateginio plano strateginių tikslų pasiekimų analizės formoje.

## Strateginių tikslų pasiekimo lygio analizė

### Tikslas ­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Uždaviniai  | Planuotas rezultatas  | Pasiektas rezultatas  | Planuoti ištekliai  | Panaudoti ištekliai  | Atlikta (data)  |
| 1  |   |   |   |   |   |
| 2  |   |   |   |   |   |
| 3  |   |   |   |   |   |
| 4  |   |   |   |   |   |

Išvada apie pasiektą tikslą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ši lentelė/ forma pildoma kiekvienam strateginiam tikslui.

Už strateginio plano įgyvendinamų veiklų priežiūrą yra atsakingi šią veiklą gyvendinantys bendruomenės nariai bei progimnazijos direktorius, pavaduotojai, mokytojų taryba. Stebint strateginio plano įgyvendinimą, vykdant jo priežiūrą laikomasi šių vertinimo principų: kaip mus sekėsi įgyvendinti planą? kas mums pavyko ar kur mes suklydome? kodėl? ko galime pasimokyti? ką reiktų pakeisti, jei reikia? Svarbu, kas mums pavyko, kokią sėkmę patyrėme, o jei klydome, ne kas yra kaltas, o kodėl darėme klaidas ir kaip jų išvengti?

Gauti rezultatai aptariami progimnazijos taryboje ir mokytojų taryboje. Aptarus, yra pritariama ir/ar koreguojama, sutariama dėl išvadų. Ataskaita pateikiama visai mokyklos bendruomenei interneto svetainėje. Plano stebėsenos darbus padeda įgyvendinti visi mokyklos vadovai. Pasibaigus vertinimo procesui, bet kurios savivaldos iniciatyva, gali būti tikslinamas strateginio plano turinys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šilalės rajono savivaldybės administracijos

direktorius 2022 m. vasario 1 d. įsakymu Nr. DĮV-77

PRITARTA

Šilalės Dariaus ir Girėno progimnazijos

Mokyklos tarybos 2021 m. gruodžio 9 d.

protokolas Nr. P6-6 (1.4), nutarimas Nr. 1